VLÁDA SLOVENSKEJ REPUBLIKY



UZNESENIE VLÁDY SLOVENSKEJ REPUBLIKY

**č. 790**

zo 6. novembra 2008

**k návrhu na uzavretie Dohody medzi vládou Slovenskej republiky a vládou Singapurskej republiky o leteckých dopravných službách**

|  |  |
| --- | --- |
| Číslo materiálu: | 24897/2008 |
| Predkladateľ: | minister dopravy, pôšt a telekomunikácií |

**Vláda**

# A.          súhlasí

## A.1.               s uzavretím Dohody medzi vládou Slovenskej republiky a vládou Singapurskej republiky o leteckých dopravných službách (ďalej len „dohoda“),

## A.2.               s tým, že jej dohoda nebude po podpise znovu predložená;

# B.           odporúča

**prezidentovi SR**

## B.1.               splnomocniť ministra dopravy, pôšt a telekomunikácií a ako alternáta ministra zahraničných vecí alebo veľvyslanca Slovenskej republiky v Singapurskej republike so sídlom v Jakarte na podpis dohody s výhradou ratifikácie,

## B.2.               ratifikovať podpísanú dohodu po vyslovení súhlasu Národnej rady SR,

**Národnej rade SR**

## B.3.               vysloviť súhlas s dohodou a rozhodnúť o tom, že ide o dohodu, ktorá má podľa čl. 7 ods. 5 Ústavy Slovenskej republiky prednosť pred zákonmi;

# C.          poveruje

**predsedu vlády**

## C.1.               predložiť dohodu po jej podpise Národnej rade SR na vyslovenie súhlasu a rozhodnutie, že ide o dohodu podľa čl. 7 ods. 5 Ústavy Slovenskej republiky, ktorá má prednosť pred zákonmi,

**ministra dopravy, pôšt a telekomunikácií**

## C.2.               odôvodniť návrh na vyslovenie súhlasu s dohodou v Národnej rade SR;

# D.          ukladá

**ministrovi dopravy, pôšt a telekomunikácií**

## D.1.               požiadať ministra zahraničných vecí vykonať príslušné opatrenia spojené s nadobudnutím platnosti dohody,

## D.2.               požiadať ministra zahraničných vecí zabezpečiť uverejnenie dohody v Zbierke zákonov SR;

# E.           zrušuje

## E.1.                uznesenie vlády SR č. 985 z 29. novembra 2000 k návrhu na uzavretie Dohody medzi vládou Slovenskej republiky a vládou Singapurskej republiky o leteckých dopravných službách.

**Vykonajú:** predseda vlády

minister zahraničných vecí

minister dopravy, pôšt a telekomunikácií

**Na vedomie:** prezident SR

predseda Národnej rady SR

*Uznesenie vlády SR číslo 790/2008                            strana 1*